พี่ชายอายุ 43 ปี รับราชการ เมื่อ 3 ปีที่แล้ว (ตอนอายุ 40 ปี) ประสบอุบัติเหตุรถล้มมีเลือดคั่งในสมองต้องผ่าตัด (รพ.ของรัฐ) หลังจากผ่าตัดก็มีอาการข้างเคียงที่กระทบกับร่างกายคือการได้ยินของหูลดลงมีเสียงวิ้งเสียงจิ้งหรีดดังในหูตลอดเวลาและมีอาการปวดหัวเป็นประจำ โดยเฉพาะการมีเสียงดังในหูตลอดเวลาทำให้รบกวนการใช้ชีวิตเป็นอย่างมาก (ได้ไปพบเฉพาะทางที่รักษาหูมาแล้ว บอกว่าแก้วหูเสื่อมแนะนำให้ออกกำลังกายและให้ทานยาแต่ทำแล้วอาการก็ไม่ดีขึ้น ส่วนที่ทำการผ่าตัดสมองเมื่อแจ้งว่ามีอาการปวดหัวก็บอกว่าเป็นปกติเวลาปวดหัวก็ให้ทานยา) จากนั้นก็ให้ไปรักษากับจิตแพทย์โดยได้รับยาต้านซึมเศร้าและยานอนหลับมาทาน (ตลอดระยะเวลา 3 ปี) บอกว่าอาการข้างเคียงทั้งสองอย่างบอกรักษาไม่ได้ซึ่งต้องรอให้ร่างกายฟื้นฟูเอง ซึ่งตอนนี้พี่ชายรู้สึกท้อแท้กับชีัวิตเป็นอย่างมากคะตอนนี้ผ่านไป 3 ปีแล้วอาการก็ยังไม่ดีขึ้น (โดยเฉพาะเสียงดังในหูและอาการปวดหัว) จึงอยากขอคำแนะนำจากคุณว่าพอจะมีแนวทางการรักษา /การตรวจเช็คร่างกายแบบอื่นอีกไหมคะ และหากเป็นกรณีแบบนี้ต้องไปรักษากับทางด้านประสาทวิทยาไหมคะ หรือต้องทำ CT scan โดยจะเริ่มจากตรงไหนก่อนคะ ขอบพระคะ
สวัสดีค่ะ อาการได้ยินเสียงลดลง ได้ยินเสียงวิ้งๆในหูดังกล่าวมานั้น อาจจะเกิดจากการอยู่ในที่ที่เสียงดังเกินไปติดต่อกันนานๆ เป็นหูอื้อหลังการเป็นหวัด คือมีการอักเสบในช่องจมูกลามมาที่หู มักจะหายไปได้เอง เมื่อหวัดหายแล้ว แต่หากเป็นมาเรื้อรังก็ไม่น่าใช่ หรือเกิดมาจากการมีน้ำอุดตันในรูหู จากการว่ายน้ำ อาบน้ำ มีขี้หูหรือสิ่งแปลกปลอมในรูหู หรืออาจเกิดจากเนื้องอกที่บริเวณเส้นประสาทที่ไปเลี้ยงที่หูส่วนจะเกี่ยวข้องกับการผ่าตัดหรือไม่ แพทย์ผู้ผ่าตัดที่จะทราบว่าผ่าตำแหน่งใด และสามารถมีผลกระทบต่อเส้นประสาทหรือสมองส่วนที่เกี่ยวกับการได้ยินด้วยหรือเปล่าให้สังเกตอาการค่ะ ถ้าเสียงวิ้งๆในหูเป็นมากขึ้น หรือเป็นเรื้อรังต่อเนื่อง ไม่หายไป ปวดศีรษะมากขึ้นเรื่อยๆ ปวดมากจนรบกวนการใช้ชีวิตประจำวัน ควรกลับไปพบแพทย์เพื่อตรวจซ้ำอีกครั้ง ซึ่งถ้าอาการไม่ดีขึ้น แพทย์อาจจะส่งต่อให้แพทย์เฉพาะทางที่เกี่ยวข้องเช่นแพทย์ด้านประสาทวิทยาต่อไป ซึ่งจะต้องมีการตรวจร่างกายทางระบบประสาทอย่างละเอียด ตรวจการได้ยินก่อนว่าสงสัยรอยโรคที่ใด ควรต้องทำเอ็กซเรย์คอมพิวเตอร์สมองไปด้วยหรือไม่